wickkiey/tamil-wikipedia-chunked huggingface dataset:
# சென்னையின் விளையாட்டுகள்

## துடுப்பாட்டம்

சென்னை *எம்.ஏ* சிதம்பரம் மைதானம் துடுப்பாட்டத்திற்கு மிகவும் பிரபலமான ஒரு இடமாகும். (இது முன்னர் சென்னை *கிரிக்கெட் கிளப்* மைதானம் அல்லது சேப்பாக்கம் விளையாட்டரங்கம் என அறியப்பட்டது) 1916 கட்டப்பட்டு சேப்பாக்கம் எம்.ஏ.சி என பிரபலமாக அழைக்கப்படும் இது இந்தியாவின் பழமையான துடுப்பாட்ட அரங்கங்களில் ஒன்றாகும். இது 50,000 க்கும் அதிகமான இடங்களைக் கொண்டுள்ளது. தமிழ்நாடு துடுப்பாட்டச் சங்கம் சென்னை சூப்பர் கிங்ஸ் அணியின் ஐபிஎல் உரிமையைக் கொண்டுள்ளது. 1951-52ல் இந்தியா இங்கிலாந்தை துடுப்பாட்டத்தில் தோற்கடித்ததது, 1986 ஆம் ஆண்டு இந்தியா மற்றும் ஆஸ்திரேலியா இடையே நடைபெற்ற ஒரு போட்டியில் இரு அணிகளுக்கும் வெற்றித் தோல்வி இல்லை, மற்றும் 1999 இல் முதன்முறையாக ஐந்து நாள் போட்டியில் சயீட் அன்வர் 194 ஓட்டங்கள் எடுத்த சாதனை உட்பட பதிவுகள் அதன் பட்டியலில் பிரபலமாக உள்ளது. முன்னாள் கிரிக்கெட் வீரர்கள் எஸ். &nbsp; வெங்கடராகவன், கிருஷ்ணமாச்சாரி&nbsp; ஸ்ரீகாந்த் , லட்சுமண் சிவராமகிருஷ்ணன் , சடகோபன் ரமேஷ் , முரளி கார்த்திக் , லட்சுமிபதி பாலாஜி , முரளி விஜய் , ரவிச்சந்திரன் அஸ்வின் , தினேஷ் கார்த்திக் , விஜய் ஷங்கர் மற்றும் வாஷிங்டன் சுந்தர் போன்ற பலரும் இங்கிருந்து வந்தவர்கள் ஆவர். சென்னை துடுப்பாட்ட அணி நிர்வாகிகளில் முன்னாள் இந்திய துடுப்பாட்டக் கட்டுபாட்டு வாரியத் தலைவரான மு.அ. சிதம்பரம் மற்றும் அ. சி. முத்தையா ஆகியோர் அடங்குவர். சர்வதேச அளவில் புகழ்பெற்ற துடுப்பாட்ட பந்து வீச்சாளர்களுக்கான *எம் ஆர் எஃப் பேஸ் பவுண்டேசன்* புகழ்பெற்ற வேக பந்து வீச்சாளர் க்ளென் மெக்ராதை இயக்குநராக கொண்டதாகும்.
# சென்னையின் விளையாட்டுகள்

## டென்னிசு

சென்னை *ஓபன்* - நுங்கம்பாக்கத்தில் உள்ள *எஸ்.டி.ஏ.டி டென்னிஸ்* மைதான வளாகத்தில் மைய ஆடுகளம் ]]
சென்னையில் மற்றொரு பிரபலமான விளையாட்டு டென்னிசு. 1996ஆம் ஆண்டு முதல் 2017 வரை நுங்கம்பாக்கத்தில் உள்ள நுங்கம்பாக்கம் டென்னிசு அரங்கத்தில், நாட்டின் ஒரே டென்னிசு தொழில்முறை விளையாட்டுக்காரர்கள் சங்கம், தற்போது இயங்காத சென்னை ஓபன் போட்டியை நடத்தியது. இந்த அரங்கம் 6,000 பார்வையாளர்களைக் கொண்டுள்ளது, ஐந்து செயற்கை மேற்பரப்பு ஆடுகளங்கள் உள்ளன. டென்னிசு தொழில்முறை விளையாட்டுக்காரர்கள் சங்கத்தின் இரண்டாவது ஆண்டு விழாவில் சிறந்த புதிய போட்டிக்கான பட்டம் வழங்கப்பட்டது. இராமநாதன் கிருஷ்ணன், விஜய் அமிர்தராஜ், ரமேஷ் கிருஷ்ணன் மற்றும் மகேஷ் பூபதி ஆகியோர் சென்னை இந்திய டென்னிஸ் நட்சத்திரங்கள் ஆவர். லியாண்டர் பயஸ் சென்னையில் தனது பள்ளிப் படிப்பின் போது பயிற்சி மேற்கொண்டார். இந்தியாவின் முதல் டென்னிஸ் பயிற்சி கழகத்தில் ஒன்றான *பிரிட்டானியா அமிர்தராஜ் டென்னிசு அகாடமி* சென்னையில் அமைந்துள்ளது.
# சென்னையின் விளையாட்டுகள்

## வளைதடிப் பந்தாட்டம்

வளைதடிப் பந்தாட் போட்டிகளுக்கான மேயர் ராதாகிருஷ்ணன் அரங்கம், 4000 பேர் அமரக்கூடிய வகையில் உள்ளது 1996 மற்றும் 2005 ஆம் ஆண்டுகளில் உலகின் முதல் ஆறு அணிகள் இடம்பெற்ற, *சாம்பியன்ஸ் டிராபி* போட்டிகள் இங்கு நடைபெற்றது.
2011 ஆம் ஆண்டு முதல் வளைதடிப் பந்தாட்ட உலகதொடரில் சென்னை சிறுத்தைகள் அணிக்கான அரங்கமாக உள்ளது. வாசுதேவன் பாஸ்கரன் , கிருஷ்ணமூர்த்தி பெருமாள், எம். ஜே. கோபாலன் மற்றும் முகம்மது ரியாஸ் ஆகியோர் குறிப்பிடத்தக்க சர்வதேச வீரர்களாக உள்ளனர்.
# சென்னையின் விளையாட்டுகள்

## சுவர்ப்பந்து

இந்தியாவில் சுவர்ப்பந்து விளையாட்டுச் சங்கத்தின் தலைமையிடமாக சென்னை உள்ளது. 20 க்கும் மேற்பட்ட மாநில சங்கங்கள் மற்றும் அதனுடன் இணைந்த அலகுகள் உள்ளன. இந்தியாவில் முதல் இடத்தில் உள்ள பெண்கள் சுவர்ப்பந்து விளையாட்டு வீரர் தீபிகா பள்ளிக்கல் .
# வில்லை (கண்)

**வில்லை** (ஆங்கிலம்: Lens) என்பது உட்கண்ணில் ஒளி ஊடுருவக்கூடிய கண்ணின் பகுதியாகும். விலங்குகள், பறவைகள், பூச்சிகள் போன்ற உயிர்கள் பார்க்கும் பொருள்கள் அனைத்தும் ஒளிக்கதிர்கள் மூலம் வில்லையை ஊடுருவி விழித்திரையில் விழும்போது தான் அவற்றால் அந்தப் பொருளைப் பார்க்க முடிகிறது.
# வில்லை (கண்)

## அமைப்பு

கண் வில்லை இருபுற குவி அமைப்பை கொண்டது. தொலைவு மற்றும் அண்மை ஒளி மூலத்திலிருந்து வரும் ஒளி கற்றையை விழித்திரையில் விழச்செய்யும் கண்ணின் பகுதி வில்லை ஆகும். அதற்கேற்றாற்போல் தானியங்கியாக கண் வில்லை தன் குவி அமைப்பை மாற்றிக்கொள்ளும். இது கண்ணின்றன்னமைவு என அழைக்கப்படும். வில்லையில் பல அடுக்குகள் உள்ளன. அதைச் சுற்றியுள்ள உறை மெல்லியதாகவும் ஊடுருவும் தன்மை கொண்டும் ஒளிமிக்கதாகவும் இருக்கும்.  
வில்லையின் முதல் அடுக்கு, புறணி என்பதாகும். அதற்குள் முதிர்ந்த உட்கரு இருக்கும் பகுதியாகும். அடுத்த அடு்க்கு முதிரா உட்கரு, அடுத்து உள்ளது திரு உட்கரு எனப்படுகிறது. இதனுள் மட்டமான நிலையிலும் குவிந்த நிலையிலும் (Plano Convex) இரண்டு அங்கங்கள் காணப்படுகின்றன. இறுதியாக வில்லையின் மையத்தில் கரு உட்கரு காணப்படுகிறது. இது வில்லையின் மிகப் பழம் பெரும் பகுதி.  
வயது முதிரும்போது, வில்லையைச் சுற்றியுள்ள இழைகள், வில்லையின் மையப்பகுதியை அழுத்துகின்றன. இத்துடன் நீரிழப்பும் ஏற்படுவதால் அது கடினமடைகிறது. இதனால் மைய உட்கரு புறணியை விட திட்பமடைகிறது. புறணி படிப்படியாகக் குறைந்து, முழு வில்லையும் பாதிக்கப்பட்டு கண்புரை உண்டாகிறது.  
கண்புறை பல வகைப்படும். அவை வளர்ச்சிப் புறை, நலிவுப்பறை, காயப்பட்ட புறை, கதிர்வீச்சுப் புறை, சிக்கலுடை புறை. உடலின் மற்ற நோய்களுடன் இணைந்த புறை அறுவை முறை மூலம் வில்லையை அகற்றி விடுதலேயாகும். சில வேளைகளில் வில்லை பிசகிவிடுகிறது. அதனால், ஓரளவாகவோ, முழுமையாகவோ இடம் பெயர்ந்து பார்வைக் குறைவு, தக அமைவு பாதிப்பு, இரட்டைப் பார்வை, கருவிழிப் படலத்தில் நடுக்கம் ஆகியவை உண்டாகின்றன.
# சுல்தான் அகமது இஸ்மாயில்

**சுல்தான் அகமது இஸ்மாயில்** (*Sultan Ahmed Ismail*, பிறப்பு: அக்டோபர் 9, 1951) ஓர் இந்திய மண்ணியல் உயிரியலாளர் மற்றும் சுற்றுச்சூழல் அறிஞர் . ஒவ்வொரு பகுதியிலும் கிடைக்கும் மண்புழுக்களைப் பயன்படுத்தி மக்கும் கழிவுகளை மறுசுழற்சி தொழில் நுட்பங்களை மையமாகக் கொண்டு உரமாக மாற்றுவதிலும் மண் வளத்தைப் பெருக்குவதிலும் இவரது பங்களிப்பு அளவிடற்கரியது.(பயோரெமிடியேஷன் ).  
இஸ்மாயில் விலங்கியல் துறையில் தாம் மேற்கொண்ட மண்ணின் சூழலியல் மற்றும் கழிவு மேலாண்மை<nowiki/>யில் மண்புழுக்களின் பங்கு பற்றிய ஆராய்ச்சிக்கு 2001 இல் சென்னை பல்கலைக்கழகத்தில் அறிவியலுக்கான முனைவர் பட்டத்தைப் பெற்றார். இவர் சென்னையில் இயங்கும் சுற்றுச் சூழலியல் ஆராய்ச்சி நிறுவனத்தின் மேலாண் இயக்குநராகவும் சிறப்பாக செயல்பட்டு வருகிறார் , 2005
# மேகா (பாடகர்)

**மேகா** (Megha) என்று அழைக்கப்படும் **ஹரிணி ராமச்சந்திரன்,** மார்ச்சு 18, 1987இல் பிறந்த தமிழ் பின்னணிப் பாடகர் ஆவார். இவர், தமிழ், தெலுங்கு, மலையாளம் மற்றும் கன்னட மொழிகளில் பாடுகிறார். இவர் "ஸ்கூல் ஆப் எக்ஸெலன்ஸின் துணை-நிறுவனர் ஆவார்.
# மேகா (பாடகர்)

## ஆரம்ப வாழ்க்கை

மேகா ஒரு கர்னாடக இசையமைப்பாளர் பாபநாசம் சிவனின் கொள்ளுப் பேத்தி ஆவார். இவர், சென்னையில் பிறந்து, பெங்களூருக்கு இடம் மாறியவர். இவர், பெங்களூரில் தனது பள்ளிக்கல்வியினை முடித்தார். சென்னையில் வணிகவியலில் தனது இளங்கலைப் பட்டம் பெற்றார். மேலும் 2007 ஆம் ஆண்டில் பின்னணி பாடல்களைப் பாடுபவராக தன் தொழில் வாழ்க்கையை ஆரம்பித்தார். சென்னையிலிருந்த புகழ்பெற்ற இசைக்கலைஞர் ஆகஸ்டின் பால் வழிகாட்டலின் கீழ், மேற்கத்திய இசையில் 8வது நிலைவரை லண்டன் டிரினிடி கல்லூரியில் முடித்துள்ளார்.
# மேகா (பாடகர்)

## தொழில்

தென் இந்திய திரைப்பட துறையில் மேகா ஒரு பின்னணிப் பாடகர் ஆவார். *நான் அவனில்லை* (2007) திரைப்படத்தில் இசை இயக்குனரான விஜய் ஆண்டனி என்பவரால் திரைப்படத் துறையில் அறிமுகப்படுத்தப்பட்டார். மேலும் இளையராஜா, ஏ.ஆர்.ரஹ்மான், ஹாரிஸ் ஜெயராஜ், தேவி ஸ்ரீ பிரசாத், விஜய் ஆண்டனி மற்றும் டி. இமான் உள்ளிட்ட இசை இயக்குனர்களுடன் பணிபுரிந்தார். பாடகராக வெற்றி கண்ட பிறகு, அவர் நரம்பியல்-மொழி நிரலாக்க நுட்பங்களை கற்றுக்கொள்வதில் ஆர்வத்தை வளர்த்துக் கொண்டார். *என்.எல்.பி*. இன் நிறுவனர்களான *ஜான் கிரைண்டர்* மற்றும் *ரிச்சர்ட் பேண்ட்லரி*டமிருந்து அதைப் பற்றிக் கற்றுக் கொள்ள ஒரு வாய்ப்பு கிடைத்தது. மேலும் அவரது ஆர்வத்தால், 2011 இல் அவர் தனிப்பட்ட பிரச்சினைகள் மற்றும் சோர்வுகளை சமாளிக்க என்.எல்.பி. மாதிரித் திட்டங்களை வழங்குவதற்கான சிறப்பு பள்ளிக்கூடம் "*ஸ்கூல் ஆப் எக்ஸலன்ஸ்*" நிறுவப்பட்டது. தனி நபர்களுக்கான *என்.எல்.பி*. அமர்வுகள் மற்றும் நிகழ்ச்சிகளை வெளிப்படுத்திய பின்னர், பள்ளிக் குழந்தைகள் மற்றும் சிறப்புத் திறனாளர்களுக்காக, இவர் இணை நிறுவனருடன் சேர்ந்து, நிகழ்வுகள் மற்றும் அமர்வுகளை நடத்தினர். இந்த கட்டத்தின்போது, மேகாவும் அவருடைய வணிகப் பங்குதாரரும் சேர்ந்து, தனிநபர் வளர்ச்சிக்காக "*எக்ஸலன்ஸ் இன்ஸ்டாலேசன் டெக்னாலஜி*" (இ.ஐ.டி.) என்று அழைக்கப்படும் ஒரு புதிய தொழில்நுட்பத்தை உருவாக்கி புதிய கண்டுபிடிப்புகளைத் தொடங்கினர். அவர் நாடு முழுவதும் *இ.ஐ.டி.* யைப் பயன்படுத்தி தனிநபர் மாற்றத்தின் மூலம் வணிக, சுகாதாரம் மற்றும் மரபுரிமை முடுக்கம் சேவைகளை வழங்குவதற்கு நன்கு பயிற்றுவிக்கப்பட்ட *இ.ஐ.டி*.நிபுணர்களின் குழுவை உருவாக்கி வருகிறார்.
# மேகா (பாடகர்)

## நேரடி நிகழ்ச்சிகள்

மேகா பல்வேறு இசை நிகழ்ச்சிகள், நட்சத்திர இரவுகள் போன்றவற்றை (உலக சுற்றுப்பயணத்தில்) ஹாரிஸ் ஜெயராஜ் - " ஹாரிஸ்: தி எட்ஜ் ". போன்ற இசை இயக்குனர்களுடன் நேரடி நிகழ்ச்சியாக நடத்தியுள்ளார்.  
சென்னையிலும், **மெட்ராஸ் மியூசிகல் அசோசியேஷன்** குழுவினருடனும் மேற்கத்திய இசை நிகழ்ச்சிகளில் அவர் தீவிரமாக ஈடுபடுகிறார்.
# தொகரை அக்ரஹாரம்

**தொகரை அக்ரஹாரம்** (Thogarai Agraharam ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும்.
# தொகரை அக்ரஹாரம்

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 78 கிலோமீட்டர் தொலைவிலும், வட்டத் தலைநகரான தேன்கனிக்கோட்டையில் இருந்து 12 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 114 வீடுகள் உள்ளன. கிராமத்தின் மொத்த மக்கள் தொகையானது 484 ஆகும். இதில் ஆண்கள் எண்ணிக்கை 253, பெண்களின் எண்ணிக்கை 231 என உள்ளது.
# ராம்குமார் ராமநாதன்

**ராம்குமார் ராமநாதன்** (*Ramkumar Ramanathan*) 1994 நவம்பர் 8இல் பிறந்த ஒரு தொழில்முறை இந்திய *டென்னிசு* வீரர் ஆவார். *ஏ.டி.பி.* உலக சுற்றுப்பயணத்தில் சோம்தேவ் தேவ்வர்மனுடன் இறுதிக்குச் சென்ற முதல் இந்திய வீரர் ஆவார். அவர் 2018 ஆம் ஆண்டு ஜூலை 30 ஆம் தேதி உலகத் தர வரிசையில் 111 வது இடத்தில் இருந்தார். அவர் *டேவிஸ்* கோப்பையில் இந்தியாவை பிரதிநிதித்துவப் படுத்துகிறார்.
# ராம்குமார் ராமநாதன்

## தனிப்பட்ட மற்றும் ஆரம்ப வாழ்க்கை

ஐந்தாவது வயதில் *டென்னிசு* விளையாடுவதை ராமநாதன் துவங்கினார். இவரது தந்தை ராமநாதன் இவ்விளையாட்டிற்கு இவரை அறிமுகப்படுத்தினார். அவரது தாயின் பெயர் அழகம்மை மற்றும் சகோதரியின் பெயர் உமா என்பதாகும். அவரது பெற்றோர் இருவரும் துணி வியாபாரத்தில் உள்ளனர். அவர் ஆங்கிலம், *ஸ்பானிஷ்* மற்றும் தமிழ் பேசுகிறார். அவர் *ஸ்பெயினி*ன் *பார்சிலோனா*வின் *சான்செஸ்-காசல் அகாடமியில்* பயிற்சி பெற்றார். இலயோலாக் கல்லூரியில் பொருளாதாரத்தில் இளங்கலை பட்டம் பெற்றுள்ளார்.
# ராம்குமார் ராமநாதன்

## தொழில்

### 2014-2016: ஆரம்பகால வாழ்க்கை

சென்னை *ஓபன்* *டென்னிசு* தொடரின் முதல் சுற்றில் முதல் தர இந்திய வீரர் சோம்தேவ் தேவ்வர்மனை வென்று காலிறுதிப் போட்டிக்குத் தகுதி பெற்றார். பின்னர், அவர் இரண்டாவது சுற்றில் *மார்செல் கிரானோலஸி*டம் தோற்றார்.  
2015 ஆம் ஆண்டில், ராமநாதனின் விளையாட்டு பெரும்பாலும் கடினமாகவே இருந்தது. ஏப்ரல் மாதம், அவர் சென்னை ஓபன் *போட்டிகளில் டட்சு*மா இடோ உடன் நேர் *செட்*களில் தோல்வியுற்றார். கோலாலம்பூரில் நடைபெற்ற மலேசிய ஓபன் தொடரில் தனது இரண்டாவது *ஏடிபி* உலக சுற்றுப்பயணத்தில், அங்கு அவர் முதல் சுற்றில் *மிக்கேல் குகுஷ்கினை* வீழ்த்தினார்.
# ராம்குமார் ராமநாதன்

## தொழில்

### 2018: முதல் *ஏடிபி* உலக சுற்றுப்பயண இறுதிப்போட்டி

2018இல் மகாராஷ்டிரா ஓபனில் *வைல்டு கார்டு மூலம்* நுழைந்தார். அதில் இரண்டாவது சுற்றுகளில் *மாரின் கிளிக்* என்பவரிடம் நேர் *செட்*களில் தோல்வியடைந்தார். பின்னர் அவர் *ஆஸ்திரேலிய ஓபனுக்கு* தகுதிபெற்றார், அங்கு அவர் *வாசெக் போஸ்பிசில்* என்பவரிடம் இறுதிப் போட்டியில் தோற்றார்.
# ரஞ்சித் (பாடகர்)

**கே. ஜி. ரஞ்சித்,**(Ranjith (Singer)) தமிழ், தெலுங்கு, மலையாளம் மற்றும் கன்னடத் திரையுலகில் பணிபுரிந்த இந்திய பின்னணிப் பாடகர் ஆவார்.
# ரஞ்சித் (பாடகர்)

## ஆரம்ப வாழ்க்கை

ரஞ்சித் இந்தியாவிலுள்ள, சென்னையில், ஒரு மலையாள குடும்பத்தில் பிறந்தவர். அவர் பல்வேறு வகையான இசைகளைக் கேட்டு வளர்ந்தார். பல கேரள மக்கள் இருந்த இடத்தில் அவர் தங்கியிருந்ததால், அவருக்கு, உள்ளூர் நிகழ்ச்சிகளில் பங்கேற்க வாய்ப்பு கிடைத்தது. பிறகு, ஒரு குடும்ப நண்பரின் வழிகாட்டுதலில், அவர் ஹிந்துஸ்தானி இசை மற்றும் கர்நாடக இசையைக் கற்றுக்கொண்டார். வித்வான் கடலூர் சுப்பிரமணியன், கே.எஸ் கனகசிங்கம், திருச்சூர் பி. ராமன்குட்டி மற்றும் பி. எஸ். நாராயண சுவாமி ஆகியோரிடம் பயிற்சி பெற்றார். இவர் பயிற்சி பெற்ற பரத நாட்டிய நடனக் கலைஞரான ரேஷ்மி மேனனை திருமணம் செய்து கொண்டார். இவர்களுக்கு ரியா என்ற மகள் உள்ளார்.
# ரஞ்சித் (பாடகர்)

## தொழில்

மணிசர்மா, **'பாபி**' (2002) என்கிற தெலுங்கு படத்திற்காக ,"*அடுகு அடுகு*" என்ற பாடலைப் பாட ரஞ்சித்திற்கு வாய்ப்பளித்தார். இப்பாடலை, இவர், திறமையான பாடகரான ஹரிஹரனுடன் . இணைந்து பாடியுள்ளார். இதன் மூலமாக பின்னணிப் பாடகராக ரஞ்சித் அறிமுகப்படுத்தப்பட்டார். ரஞ்சித் அவர்களின் முதல் தமிழ் பாடலானது, *ஆசை ஆசையாய்* (2002) திரைப்படத்தில் வருகின்ற "ஹே பெண்ணே" என்பதாகும். மேலும், இந்தப் பாடலுக்கும் மணிசர்மா இசையமைத்திருந்தார். அவர் மேலும், பஞ்சமுகி என்கிற நடனக் குழுவிற்கு இசையமைத்தார். இவர், யுவன் ஷங்கர் ராஜா , வித்யாசாகர் மற்றும் பிற இசை இயக்குனர்களுடன் இணைந்து தமிழ் படங்களில் பணியாற்றியுள்ளார்.
# தேவன் (நடிகர்)

**தேவன்** (Devan (actor)) மே 5, 1954-இல் பிறந்த ஒரு இந்தியத் திரைப்பட நடிகரும், தொலைக்காட்சி நடிகரும் மற்றும் அரசியல்வாதி ஆவார்.
# தேவன் (நடிகர்)

## இளமைப்பருவம்

தேவன், மே 5, 1954 அன்று, இந்தியாவின் திரிச்சூர் மாவட்டத்தில், முக்கியத்துவம் வாய்ந்த ஒரு குடும்பத்தில் பிறந்தார். அவரது தந்தை, ஸ்ரீநிவாசன், ஒரு பொது வழக்கறிஞர் ஆவார். மற்றும் அவரது தாயார் லலிதா, வீட்டு நிர்வாகி ஆவார்.  
தேவன் தனது ஆரம்பக் கல்வியினை, திருச்சூரில் உள்ள அரசு மாதிரி மேல்நிலைப்பள்ளியில் நிறைவு செய்தார். அவர் திரிச்சூர் செயின்ட் தாமஸ் கல்லூரியில் பி.எஸ்.சி பட்டம் பெற்றார். பின்னர் முதுகலை வணிக மேலாண்மை படித்து பட்டம் பெற்றார்.
# தேவன் (நடிகர்)

## தொழில்

தேவன், 1985 ஆம் ஆண்டில் மலையாளத் திரைப்படமான *வெள்ளமின்* படத்தின் தயாரிப்பாளராக தனது தொழில் வாழ்க்கையைத் துவங்கினார். ஆனால் படத் தயாரிப்புகளில் ஏற்பட்ட தோல்வியின் காரணமாக, படங்களில் நடிக்கத் தொடங்கினார்.  
சென்னையில் ஸ்பென்சர் பிளாசாவில் உள்ள தயாரிப்பாளரை அணுகியதன் மூலம் தேவன் துணை நடிகராக நடிக்கத் தொடங்கினார். இவர் நடித்த படங்களில், "ஏகலைவன்", *பாட்ஷா* மற்றும் *இந்திரபிரஸ்தம்* போன்றவை மிகவும் குறிப்பிடத்தக்க திரைப்படங்கள் ஆகும்.  
இவர் கேரள மக்கள் கட்சியின் தலைவராகவும் உள்ளார். இது இந்திய மாநிலமான கேரளாவில் உள்ள ஒரு அரசியல் கட்சியாகும்.
# தேவன் (நடிகர்)

## சொந்த வாழ்க்கை

இவருக்கு ஷோபா, ஷீலா மற்றும் சுரேஷ்பாபு என்கிற மூன்று உடன்பிறப்புகள் உண்டு. புகழ்பெற்ற மலையாளத் திரைப்பட இயக்குநர் ராமு கரியத், இவரது மாமா ஆவார். இவர், தனது மாமா கரியத்தின் மகளான சுமாவை மணந்தார். இத் தம்பதியருக்கு லக்ஷ்மி என்ற மகள் உள்ளார்.
# புரோசன் (2013 திரைப்படம்)

## கதைச்சுருக்கம்

அன்டெண்டிலாவின் இளவரசி எல்ஸா பனியை கட்டுப்படுத்தும் அமானுஷ்ய சக்திகளைக் கொண்டிருக்கிறார்,  
ஒரு கட்டத்தில் தெரியாமல் அவருடைய சக்திகளால் சகோதரி அனா காயப்படுகிறார் . பின்னர் அரசரும் அரசியும் அவளை ட்ரோல்ஸ் எனும் சிறிய மனிதர்களிடம் அழைத்து சென்று குணமாக்குகின்றனர் .இனிமேல் எல்சா வின் சக்தி அனாவுக்கு பாதிப்பை உருவாக்க கூடாது என்று அரசரும் அரசியும் முடிவு எடுத்து இருவரையும் தனிமைப்படுத்துகின்றனர் .ஒரு கட்டத்தில் கடல்புயலால் அரசரும் அரசியும் காலமான பின்னர்  
அவருடைய 21 ம் வயதில் எல்சா மகாராணியாக பதவியேற்கும்போது அனாவை ஒரு இளவரசன் நேசிப்பதை அறிந்து அவருடைய முடிசூடும் விழாவில் எதிர்பாராமல் கோபப்பட்டு சக்திகளை பயன்படுத்துகிறார். இதனால் எல்லோரும் எல்சா வின் சக்திகளை தெரிந்துகொண்டதை அடுத்து அவர் தனிமையில் சென்று பனியில் ஒரு கட்டிடத்தை அமைத்து அங்கே தங்குகிறார் .  
இந்த சம்பவத்தை அடுத்து வரலாறு காணாத குளிர்காலம் உருவாகிறது . அனா எல்சாவை கண்டுபிடித்து, குளிர்காலத்தை முடிவுக்கு கொண்டு வர நினைக்கிறார் , எல்சா வை தேடும்போது கிறிஸ்டோஃப் மற்றும் அவரது வளர்ப்பு கலைமான் ஸ்வென் ஐ சந்திக்கிறார் , அவர்களின் உதவியுடன் எல்சா வை தேடும் பயணத்தில் ஆலாப் என்ற உயிருள்ள பனிமனிதனை சந்திக்கிறார் ,  
இந்த நேரத்தில் அனா நேசித்த இளவரசன் சுயநலத்தால் எல்சா வை கொல்ல திட்டம் போடுகிறார் .  
பனிக்கட்டிடம் அடையும்போது அனா எல்சா வை சந்தித்து திரும்ப சொல்லும்போது எல்சா தற்செயலாக அனாவை பனிசக்தியால் தாக்குகிறார் , இந்த நிலையில் சுயநலமான இளவரசனின் படைகளும் அங்கு வரும்போது எல்சாவுக்கும் படையினருக்கும் உருவாகும் மோதலுக்கு பின்னால் அங்கிருந்து தப்பிச்சென்ற அனா மற்றும் கிறிஸ்டோஃப் ட்ரால்ஸிடம் உதவி கேட்கும்போது ஒரு உண்மையான அன்பின் செயல் மட்டுமே எல்சாவின் பனிசக்தி தாக்குதலில் இருந்து அனாவை காப்பாற்ற முடியும் என்று தெரிந்துகொள்கின்றனர் .  
எல்சாவை இளவரசன் சிறைபிடித்து சென்றதும் அனா ஒரு கட்டத்தில் இளவரசன் மோசமானவன் என தெரிந்துகொள்கிறார் . எல்சா சிறையில் இருந்து தப்பிச்செல்லும்போது இளவரசன் பனிப்புயலில் மாட்டிக்கொண்ட எல்சாவை கத்தியால் தாக்கும்போது அனா தடுக்கிறார் , ஆனால் பனிசக்தி அவளை பனிச்சிலையாக மாற்றிவிடுகிறது . எல்சா அனாவின் தியாகத்தை எண்ணி துயரத்தில் அழும்போது அது உண்மையான அன்பின் செயலாக இருப்பதால் அனா திரும்பவும் உயிர்பெறுகிறார் . கடைசியில் இளவரசன் சிறையில் அடைக்கப்படுகிறான் .பனிக்காலம் முடிவடைகிறது , பிரிந்திருந்த சகோதரிகள் சேர்ந்து வாழ்கின்றனர் .
# புரோசன் (2013 திரைப்படம்)

## தொழில்நுட்ப மேம்பாடு

காட்சிகளில் பயன்படுத்தப்பபடும் தொழில்நுட்ப வரைகலைக்காக ஸ்டூடியோ பல புதிய கருவிகளை உருவாக்கியது, அவை யதார்த்தமான மற்றும் நம்பமுடியாத காட்சிகளை உருவாக்கின. மேலே குறிப்பிட்டபடி, பல டிஸ்னி கலைஞர்களும் சிறப்புப் பணியாளர்களும் வியோமிங்கிற்கு ஆழமான பனி வழியாக நடந்து செல்வதற்குப் பயணம் செய்தனர்.பனியில் நடந்து செல்லும் காட்சிகளுக்காக வரைபடங்களை உருவாக்க அனுபவம் கிடைக்க டிஸ்னி ஸ்டூடியோ வரைகலை கலைஞர்கள் நிஜத்திலும் பனிப்பிரதேசத்தில் நடந்து சென்றனர் கலிஃபோர்னியா இன்ஸ்டிடியூட் ஆப் டெக்னாலஜி ஒரு பேராசிரியரான டாக்டர் கென்னத் லிபிரெச்ச்ட், பனி மற்றும் பனிக்கட்டி வடிவங்கள் மற்றும் ஸ்னோஃப்ளேக்ஸ் தனித்தன்மை வாய்ந்தவை என்பதைப் பற்றிய விளைவுகளை படத்தில் பனிக்கால காட்சிகளில் சேர்க்க குழுவுக்கு வழங்குவதற்காக அழைக்கப்பட்டார்.
# புரோசன் (2013 திரைப்படம்)

## வரவேற்பு

### வசூல்

வட அமெரிக்காவில் 400 மில்லியன் டாலர்கள் மற்றும் உலக அளவில் மற்ற நாடுகளில் 800 மில்லியன் டாலர்கள் வசூலை இந்த திரைப்படம் ஈட்டியது எல்லா செலவுகளையும் கணக்கிடுகையில் 2013 ஆம் ஆண்டின் மிக உயர்ந்த வசூல் நிறைந்த படம் , ஆக ப்ரோசன் திரைப்படம் இருந்தது
# வயசு பசங்க

**வயசு பசங்க** (***Vayasu Pasanga***) பாரதி கண்ணன் இயக்கத்தில், 2004 ஆம் ஆண்டு வெளிவந்த இந்தியத் தமிழ்த் திரைப்படமாகும். மஹா தேவராஜ் தயாரிப்பில், ஆர். கே. சுந்தர் இசை அமைப்பில், 6 பிப்ரவரி 2004 ஆம் தேதி வெளியானது. அனுஷ், ஜெய் அரவிந்த், மாஸ்டர் மணிகண்டன், விந்தியா மற்றும் பலர் நடித்துள்ளனர்.
# வயசு பசங்க

## நடிகர்கள்

அனுஷ், ஜெய் அரவிந்த், மாஸ்டர் மணிகண்டன், விந்தியா, லிவிங்ஸ்டன் (நடிகர்), கமலேஷ், பாயல், பாரதி, ஆஷா, வினு சக்ரவர்த்தி, கௌசல்யா செந்தாமரை, பாலு ஆனந்த், கே.ஆர்.வத்சலா, நடராசன், அஞ்சலி தேவி, பாரதி கண்ணன், கிறேன் மனோகர், பாவா லட்சுமணன், ஸ்ரீலதா, பெஞ்சமின், ராஜன், சிவநாராயணமூர்த்தி, கணேஷ் ஆச்சார்யா, சுஸ்மிதா, அபிநயஸ்ரீ.
# வயசு பசங்க

## கதைச்சுருக்கம்

விக்கி, பழனி, லட்சுமிபதி ஆகிய மூன்று நண்பர்களை சுற்றி நடக்கும் கதை. பள்ளி வகுப்புகளை தவிர்த்துவிட்டு, பெண்களை நோட்டம் விடுவதே அவர்களது பிரதான வேலையாக இருந்தது. ஆனாலும் அவர்களால் எந்த பெண்ணையும் அவர்கள் வசப்படுத்த இயலவில்லை.  
அந்நிலையில், வயதான கணவருடன், நந்தினி (விந்தியா) குடிவருகிறாள். நந்தினியின் அழகிலும் கவர்ச்சியிலும் மயங்கிய மூவரும் அவளுக்காக எதுவும் செய்ய தயாராக இருந்தனர். அதை தெரிந்துகொண்ட நந்தினி, தன் கணவன் தேவராஜூவை கொல்லச் சொல்கிறாள். அந்த மூவரும் பல முறை கொல்ல முயன்றும், தோல்வி தான் மிஞ்சியது. ஆனால், தேவராஜு கொல்லப்படுகிறார். அதில் எந்த தொடர்பும் இல்லையென்றாலும், கொலை பழி அந்த மூவரின்மேல் விழுந்து, சிறைசெல்ல நேரிடுகிறது. பின்னர் என்னவானது என்பதே மீதிக் கதையாகும்.
# வயசு பசங்க

## தயாரிப்பு

இந்தத் திரைப்படம் "*காதல் பண்ணும் வயசு*" என்று துவக்கத்தில் பெயரிடப்பட்டாலும், பின்னர், *வயசு பசங்க* என்று பெயர் மாற்றப்பட்டது.
# வயசு பசங்க

## ஒலிப்பதிவு

இந்தப் படத்தின் பின்னணி இசை மற்றும் பாடல்களின் இசையை அமைத்தவர் ஆர்.கே. சுந்தர் ஆவார். கிருதியா, கலைக்குமார், வைகை செல்வன், விவேகா, புண்ணியா ஆகியோர் பாடல் ஆசிரியர்கள் ஆவர். ஏழு பாடல்களை கொண்ட ஒலித்தொகுப்பு 2004 ஆம் ஆண்டு வெளியானது.
# வயசு பசங்க

## வெளியீடு

இந்திய தணிக்கை குழு இப்படத்திற்கு "ஏ" சான்றிதழ் வழங்கியது.
# ராகுல் நம்பியார்

**ராகுல் நம்பியார்** (*Rahul Nambiar*) ஒரு இந்திய பின்னணிப் பாடகர் மற்றும் இசை நிகழ்த்து கலை நிகழ்ச்சியாளர் ஆவார். முதுகலை வணிக மேலாண்மை மற்றும் பொருளாதாரத்தில் முதுகலை பட்டம் பெற்றவர், அவர் 2001 இல் *சப்தஸ்வரங்கல்* நிகழ்ச்சியை வென்றார் மற்றும் நேரடி பாடல்களை பாடத் தொடங்கினார். பின்னர் அவர் பின்னணி பாடகரானார் , பல்வேறு மொழிகளில் பல முன்னணி தென்னிந்தியத் திரைப்பட இசை நிகழ்ச்சிகளை நிகழ்த்துகிறார் மேலும் பாஸ் பிளேயர் ஆலாப் ராஜூவுடன் இணைந்து ராஹ்லாப் என்ற ஒரு இசைக்குழுவைத் தொடங்கினார் .
# ராகுல் நம்பியார்

## தொழில்

ராகுல் கேரளாவின் கண்ணூரைச், சேர்ந்தவர், டெல்லி மற்றும் சென்னை ஆகிய இடங்களில் வளர்ந்தார் அவரது முதுகலை வணிக மேலாண்மை மற்றும் </ref> பொருளாதாரத்தில் முதுகலை பட்டம் முடித்தபின், ராகுல் ஒரு வங்கியில் இரண்டு ஆண்டுகள் பணியாற்றத் தொடங்கினார், வங்கிப் பணியானது சுனிதா சாரதி உடனான ஒரு நேரடி நிகழ்ச்சிகளில் பங்கேற்பதற்கு முன், "சலிப்பான பணி" என அவர் உணர்ந்தார். 2001ஆம் ஆண்டில் அவர் சன் தொலைக்காட்சியின் *சப்தஸ்வரங்கல்* போட்டியில் 3000 போட்டியாளர்களை வென்றார், தொடர்ந்து அவர் ஒரு பாடகராக தனது தொழிலை தொடர முடிவு செய்தார் இந்த இருவரும் அவர்கள் நான்கு ஆண்டுகளாக பணிபுரிந்து இந்தி மொழியை அடிப்படையாகக் கொண்ட *மியூசிக் பியான்ட் ஜெனரஸ்* என்ற ஒரு சுய-பெயரிடப்பட்ட இசைத்தொகுப்பை வெளியிட்டனர், ராகுல் இந்தியாவிலும் வெளிநாடுகளிலும் 400 க்கும் மேற்பட்ட நேரடி நிகழ்ச்சிகளை நிகழ்த்தியுள்ளார், யுவன் ஷங்கர் ராஜாவின் "அடடா மழடா" (பையா) போன்ற பாடல்கலுக்கு சிறந்த ஆண் பின்னணி பாடகருக்கான *பிலிம்ஃபேர்* விருதுக்கு பரிந்துரையை பெற்றது. 2012 இல், *அதிரடி வேட்டை* திரப்படத்தில் தமன் இசையில் "குருவரம்" என்ற பாடலுக்கு சிறந்த ஆண் பின்னணிப் பாடகர் விருது பிரிவில் தனது முதல் *ஃபிலிம்பேர்* விருது பெற்றார். மேலும் அவர் பல விளம்பரங்களுக்கு குரல் அளித்துள்ளார்.
# கே. எஸ். விஜயகுமார்

**கே. எஸ். விஜயகுமார்** (K. S. Vijayakumar) ஒரு தமிழக அரசியல்வாதியும், சட்டமன்ற உறுப்பினரும் ஆவார். இவர் ஊத்துக்கோட்டை வட்டம், எல்லாபுரம் ஒன்றியத்திற்குட்பட்ட மஞ்சங்கரணை கிராமத்தைச் சேர்ந்தவர் ஆவார். இவர் 2016 ஆம் ஆண்டு கும்மிடிப்பூண்டி சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு தமிழக சட்டப்பேரவைக்குத் தேர்ந்தெடுக்கப்பட்டார். இவர் 2001 ஆம் ஆண்டு சட்டமன்றத் தேர்தலில் அ.இ.அ.தி.மு.க சார்பில் போட்டியிட்டு வெற்றிபெற்று பிற்படுத்தப்பட்டோர் நலத்துறை அமைச்சராக இருந்த கே. சுதர்சனம் என்பவரின் மகன் ஆவார். முன்னதாக இவர் 2005 ஆம் ஆண்டு நடைபெற்ற இடைத்தேர்தலிலும், 2006 ஆம் ஆண்டு நடைபெற்ற தேர்தலிலும் வெற்றி பெற்றவர் ஆவார்.
# பச்சடி (ராய்தா)

**பச்சடி** அல்லது ராய்தா (Raita) என்பது இந்தியத் துணைக் கண்டத்தில் வழங்கி வரும் பொதுவான ஓர் உணவின் பெயராகும். இது தயிருடன் சேர்த்துத் தயாரிக்கப்படுகிறது. பச்சடியில், பச்சைக் காய்கறிகள் அல்லது சமைத்த காய்கறிகள், மற்றும் பழங்கள் சேர்ப்பதுண்டு. தயிருடன் காரா பூந்தி சேர்த்துச் செய்யும் உணவிற்குப் பூந்தி பச்சடி என்பது பெயராகும். காரா பூந்தி என்னும் தின்பண்டம் கடலை மாவு உபயோகித்துத் தயாரிக்கப்படுகிறது.  
மேற்கத்திய உணவு வகைகளில், பச்சடி என்பது ஒரு பக்க உணவாக இருக்கிறது. இது டிஷ் அல்லது டிப், அல்லது சமைத்த சாலட் எனப் பயன்படுத்தப்படுகிறது. இது பெரும்பாலும் உணவை ருசிக்கச் செய்யும் ஒரு பொருளாகக் குறிப்பிடப்படுகிறது. உப்பு, மிளகு, கடுகு, கொத்தமல்லி போன்ற பாரம்பரியமான மசாலாக் கலவையைப் பயன்படுத்திச் சமைக்கப்படும் உணவு பதார்த்தங்கள் காரமாக இருக்கும். அதற்கு ஈடு கொடுக்க, தயிருடன் கலந்து தயாரிக்கப்படும் இந்த வகை உணவு, சாப்பிடுபவருக்குக் குளிர்ந்த தன்மையைக் கொடுக்கும். சில ஆசிய இந்திய உணவு வகைகளில், குறிப்பாக ரொட்டிக்குப் பக்க உணவாக பச்சடி, சட்னி மற்றும் ஊறுகாய் பரிமாறப்படுகிறது.  
தயிரில் கொத்தமல்லி, சீரகம் வெங்காயம், புதினா, மிளகுத்தூள், *சாட்* மசாலா மற்றும் பிற மூலிகைகள் சேர்க்கப்படுகின்றன.
# பச்சடி (ராய்தா)

## சொற்பிறப்பு

*ராய்தா* என்ற வார்த்தை 19ஆம் நூற்றாண்டில் முதன்முதலில் அச்சிடப்பட்டிருந்தது. இது இந்தி மொழியிலிருந்து வருகிறது. பெங்காலி மொழியிலும், ஹிந்துஸ்தானியிலும் *ராய்தா* என்ற வார்த்தை சமஸ்கிருத வார்த்தையான *ரஜிகா* என்ற சொல்லிலிருந்து வந்தது. இதற்கு, கருப்பு கடுகு அல்லது கடுமையான பொருள் என்ற அர்த்தம் கொண்டது. தென்னிந்தியாவில், குறிப்பாக கேரளா மற்றும் தமிழ்நாட்டில், *ராய்தா* *பச்சடி எனப்படுகிறது*.  
குறிப்பாக தென் ஆப்பிரிக்க இந்திய உணவு வகைகளில், ராய்தா சில நேரங்களில் வெறுமனே *தஹி* என்று அழைக்கப்படுகிறது. அல்லது அதன் முக்கிய மூலப்பொருளுக்கு பின்னர், "சோர்மில்க்" என அழைக்கப்படுகிறது.
# பச்சடி (ராய்தா)

## தயாரிப்பு

துண்டு துண்டாக வெட்டிய காய்கறி அல்லது பழங்கள் ( வெள்ளரி , வெங்காயம், கேரட், தக்காளி பைனாப்பிள், பப்பாளி போன்றவை ) கலவையுடன், சீரகம் ( ஜீரா ) மற்றும் பொரித்த கருப்பு கடுகு சேர்க்கப்படுகிறது. பின்னர் தயிருடன் கலக்கப்படுகிறது.  
பச்சையான இஞ்சி மற்றும் பூண்டு பேஸ்ட், பச்சை மிளகாய் பேஸ்ட், மற்றும் சில நேரங்களில் கடுகு பேஸ்ட் சுவையை வளர்க்கப் பயன்படுத்தப்படுகின்றன.  
இந்தியாவின் பல பகுதிகளில், பல வகையான பச்சடிகள் தயாரிக்கப்படுகின்றன. மிகவும் குறிப்பிடத்தக்கதாக பூந்தி பச்சடி உள்ளது. மற்றும் வெங்காய பச்சடி, காய்கறி பச்சடி ஆகியவை பொதுவாக குளிர்ந்த நிலையில் பரிமாறப்படுகிறது. காரமான இந்திய உணவுகளை சாப்பிடும் போது பச்சடி என்கிற *ராய்தா* மிகச் சிறந்த பக்க உணவாக கருதப்படுகிறது.
# ஜோதிமணி

**ஜோதிமணி சென்னிமலை** (பிறப்பு 9 ஆகத்து 1975) என்பவர் தமிழ்நாட்டைச் சேர்ந்த இந்திய அரசியல்வாதியாவார். இவர் மிக இளவயதிலேயே அரசியலில் நுழைந்தார். இவர் சில ஆண்டுகள் இந்திய இளைஞர் காங்கிரசின் பொதுச் செயலாளராக இருந்தார். இவர் தமிழ், இந்தி, மலையாளம், ஆங்கிலம் ஆகிய மொழிகளை அறிந்தவராவார். இது இவரது அரசியல் வாழ்வில் இந்தியா மற்றும் பிற நாடுகளின் பல்வேறு பகுதிகளுக்கு செல்வதற்கு உதவியாக உள்ளது.
# ஜோதிமணி

## ஆரம்ப வாழ்க்கை மற்றும் கல்வி

இவர் கரூர் மாவட்டம், அரவக்குறிச்சியின், பெரிய திருமங்கலத்தில், சென்னிமலை மற்றும் முத்துலட்சுமி ஆகியோருக்கு மகளாக 1975 ஆகத்து 9 அன்று பிறந்தார். இவரது தந்தையான சென்னிமலை ஒரு விவசாயி ஆவார். ஜோதிமணி தனது குழந்தைப் பருவத்திலேயே தந்தையை இழந்தார். இவரது தாயார் முத்துலட்சுமியால் வளர்க்கப்பட்ட இவர் உடுமலைப்பேட்டை ஸ்ரீ ஜி. வி. ஜி. விசாலாட்சி மகளிர் கல்லூரியில் தன் பட்டப்படிப்பை முடித்தார். கல்லூரியில் மாணவர் சங்கத் தலைவராக தேர்ந்தெடுக்கப்பட்டார். கல்லூரியில் படிக்கும் காலத்தில் என்எஸ்எஸ் முகாம்கள் மற்றும் சமூக சேவை பணிகளில் தீவிரமாக கலந்துகொள்பவராக இருந்தார். 2006 முதல் 2009 வரை இவர் தமிழ்நாட்டு திரைப்படத் தணிக்கை குழு உறுப்பினராக இருந்தார்.
# ஜோதிமணி

## பட்டப்படிப்பு

- முதுகலைப் பட்டம், அண்ணாமலை பல்கலைக்கழகம், 2003
- ஆய்வியல் நிறைஞர், அண்ணாமலை பல்கலைக்கழகம், 2005  
இந்திய இளைஞர் காங்கிரசின் பேராளராக 2006 ஆம் ஆண்டு அமெரிக்க ஒன்றியத்தில் நடந்த, ஆசிய இளம் தலைவர்கள் உச்சி மாநாடு மற்றும் 2009 இல் மலேசியாவில் நடைபெற்ற இளம் அரசியல் தலைவர்களுக்கான உச்சி மாநாடு போன்றவற்றில் கலந்துகொண்டுள்ளார். மேலும் 2010இல் தில்லியில் நடந்த *இன்றியமையாத- ஆசிய பெண் தலைவர் குரல்* என்ற தலைவர்கள் கூடலில் கலந்துகொள்ள இவர் தேர்ந்தெடுக்கப்பட்டார்.  
ஜோதிமணி தமிழ்நாடு சட்டமன்றத் தேர்தல், 2011 மற்றும் இந்தியப் பொதுத் தேர்தல், 2014 போன்றவற்றில் போட்டியிட்டுள்ளார்.
# ஜோதிமணி

## தேர்தல்கள்

### போட்டியிட்டவை

| தேர்தல்கள் | தொகுதி | கட்சி | முடிவு | வாக்கு விழுக்காடு | எதிர் வேட்பாளர் | எதிராக போட்டியிட்ட கட்சி | எதிர் வேட்பாளரின் வாக்கு விழுக்காடு |  |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2011 | கரூர் | காங்கிரசு | *தோல்வி* | 34.10 | வி. செந்தில் பாலாஜி | அதிமுக | 61.18 |  |
| இந்தியப் பொதுத் தேர்தல், 2014 | கரூர் | காங்கிரசு | *தோல்வி* | 2.91 | மு. தம்பிதுரை | அதிமுக | 51.64 |  |
| இந்தியப் பொதுத் தேர்தல், 2019 | கரூர் | காங்கிரசு | *வெற்றி* | 63.06 | மு. தம்பிதுரை | அதிமுக | 24.94 |  |
| இந்தியப் பொதுத் தேர்தல், 2024 | கரூர் | காங்கிரசு | *வெற்றி* | 47.3 | எல் தங்கவேல் | அதிமுக | 32.5 | } |
# ஜோதிமணி

## தேர்தல்கள்

### தமிழ்நாடு சட்டமன்ற தேர்தல், 2016

2016ஆம் ஆண்டு தமிழ்நாடு சட்டமன்ற தேர்தலின்போது இவர் தனது தேர்தல் பரப்புரையை, 2016 சூலை மாதம், அரவக்குரிச்சி சட்டமன்றத் தொகுதியில் தொடங்கினார். இவர் களத்திலும், சமூக ஊடகங்கள் வழியாகவும் பரப்புரையை தீவிரமாக மேற்கொண்டார். மேலும் தொகுதியின் பல்வேறு பிரிவினரையும் சந்தித்தார். மேலும் இவர் தனது வேட்பாளரை ஆதரித்து "தவறிய அழைப்பை" அளிக்கும்படி கோரிக்கை விடுத்தார். இதை வலியுறுத்தும் துண்டுப் பிரசுரங்களை தொகுதியில் விநியோகிக்கப்பட்டன. இவரது முகநூல் மற்றும் டிவிட்டர் கணக்குகளில் ஹேஸ்டேக், 'அரவக்குறிச்சி 2016' என்ற பதிவுகளில் தொகுதி மற்றும் வாக்காளர்களுடன் இவரது தொடர்பு குறித்த படங்கள் போன்றவை நிரம்பி உள்ளன. வாக்காளர்களை அணுக இளைஞர் குழுக்களை உருவாக்கினார்.  
இதற்கிடையில் தி.மு.க. மற்றும் காங்கிரசு கட்சிகளிக்கு இடையில் தொகுதிபங்கீடு ஏற்பட்டது. அதில் காங்கிரசுக்கு 41 இடங்கள் என முடிவானது. ஆனால் எந்தெந்த இடங்களில் போட்டியிடுவது என்பது குறித்த அறிவிப்பு வெளியாவதில் தாமதம் ஏற்பட்டது. பின்னர் காங்கிரசு போட்டியிடும் தொகுதிகள் வெளியானது. இந்த பட்டியலில் அரவக்குறிச்சி தொகுதி இடம்பெறவில்லை. ஆனால் ஜோதிமணி தான் சுயேச்சையாக போட்டியிட உள்ளதாக அச்சுறுத்தினார். ஆனாலும் கூட்டணிக் கட்சி தொகுதியை விட்டுத்தர மறுத்துவிட்டது. காரணம் இந்தத் தொகுதியானது அதற்கு முந்தைய தேர்தலில் தி.மு.க. வென்ற தொகுதிகளில் ஒன்றாகும். மேலும் இந்த முறை தொகுதியில் திமுக சார்பில் மீண்டும் போட்டியிடுபவராக கட்சியின் முக்கிய தலைவராக இருந்த கே. சி. பழனிசாமி இருந்தது காரணம் ஆகும். தனது ஆதரவாளர்களுடன் ஆலோசணை நடத்திய பின்னர், காங்கிரசு கட்சியின் நலனுக்காக ஆரவக்குறிச்சி தொகுதியில் சுயேட்சையாக போட்டியிடுவதில்லை என முடிவெடுத்தார். தேர்தல் 2016 மே 16 அன்று நடைபெறவிருப்பதாக அறிவித்தது. பின்னர் தேர்தல் ஆணையமானது தேர்தலை 2016 மே 23 அன்றைக்கு ஒத்திவைத்தது. அதன்பிறகு தஞ்சாவூர் சட்டமன்றத் தொகுதியுடன் தேர்தலை சேர்த்து நடத்துவதாகக் கூறி 2016 சூன் 13 ஆம் நாளுக்கு வாக்குப்பதிவை தள்ளிவைத்தது. இறுதியில், தேர்தல் ஆணையமானது அரவக்குறிச்சி மற்றும் தஞ்சாவூர் சட்டப்பேரவைத் தேர்தல்களை இரத்து செய்தது.
# ஜோதிமணி

## நாடாளுமன்றத் தேர்தல் 2019

2019 ஆண்டு நடைபெற்ற பாராளுமன்றத் தேர்தலில், இந்திய தேசிய காங்கிரசு கட்சியின் சார்பில் கரூர் நாடாளுமன்றத் தொகுதியில் போட்டியிட்ட இவர் 4 லட்சத்து 20,546 வாக்குகள் வித்தியாசத்தில் அதிமுக வேட்பாளரான தம்பிதுரையை வென்றார்.
# ஜோதிமணி

## வகித்த பதவிகள்

=== மாநில அளவில்
- சித்திரக் கூடு - புதினம்
- நீர் பிறக்கும் முன்
# ஜோதிமணி

## விருதுகள்

- சிறந்த சிறுகதைக்கான இலக்கியச் சிந்தனை விருது - 1999
- சிறந்த சிறுகதைத் தொகுப்புக்கான சக்தி விருது - 2007
# வார்ப்புரு:Single notice/inner

**Usage:**
}}
}
- This standardized template conforms to guidelines by . You may discuss the visual appearance of these standardized templates (e.g. the image in the top- corner) at the user warning talk page.
- Please refer to the before using any template on user talk pages to warn a user. Applying the best template available for your purpose may help reduce confusion from the message you are sending.
- Please remember to the template using rather than .
- To give greater detail to your message, you may add the } and some additional text to the end of the template. If such } or additional text includes a URL or anything which includes an equal sign ("="), it may break the parser's function unless you prefix the } or the text with a named template parameter. Use "<code>1=</code>" if the } contains an equals sign and use "<code>2=</code>" if the additional text contains an equals sign (such as a URL).  
<noinclude>  
</noinclude>
# வார்ப்புரு:Single notice links

| Notices | Warnings |  |
| --- | --- | --- |
| *
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*  
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* | *
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* | }<noinclude> |  
</noinclude>
# என் இதயராணி

**என் இதயராணி** (***En Idhaya Rani***) எஸ். எஸ். விக்ரம் இயக்கத்தில், 1993 ஆம் ஆண்டு வெளியான இந்தியத் தமிழ்த் திரைப்படமாகும். சி. கட்டாணி தயாரிப்பில், எஸ். எஸ். விக்ரம் இசை அமைப்பில், 5 பிப்ரவரி 1993 ஆம் தேதி வெளியானது. ஆனந்த் பாபு, கீதாராணி, சந்திரசேகர், சார்லி, எஸ். எஸ். சந்திரன், டெல்லி கணேஷ், கோவை சரளா, எம். என். ராஜம் மற்றும் பலர் நடித்துள்ளனர்.
# என் இதயராணி

## நடிகர்கள்

ஆனந்த் பாபு, கீதாராணி, சந்திரசேகர், விஜி, சார்லி, எஸ். எஸ். சந்திரன், டெல்லி கணேஷ், கோவை சரளா, எம். என். ராஜம், ஷர்மிலி, டைப்பிஸ்ட் கோபு
# என் இதயராணி

## கதைச்சுருக்கம்

மனநலம் பாதிக்கப்பட்ட பெண்கள் செல்லும் வண்டியின் சக்கரம் பழுதடைவதிலிருந்து படம் துவங்குகிறது. வன அதிகாரி சேகர் (சந்திரசேகர்) வந்து உதவி செய்கிறார். அப்போது, அந்த பெண்களில் ஒருவளான கீதா மட்டும் தனியே விடப்படுகிறாள். அவளை பார்த்துக்கொள்ள இயலாத சேகர், ஓர் ஆசிரியை வீட்டில் விடுகிறார். சில நாட்களுக்கு பிறகு, கீதா காணாமல் போன விளம்பரத்தை சேகர் காணநேரிடுகிறது. கீதாவை அவள் குடும்பத்திடம் கொண்டு சேர்கிறார் சேகர். கீதாவின் மாமியார் (எம். என். ராஜம்) அவளை மிகவும் வெறுக்கிறார். மேலும், சேகரை திருமணம் செய்யச்சொல்லி வறுபுறுத்தி, திருமணமும் செய்துவைக்கிறார். வேலை பார்க்க காட்டிற்கு சேகர் சென்ற பின்னர், கீதா விபத்து ஒன்றில் சிக்கி மீண்டும் காணாமல் போகிறாள்.  
அந்த வண்டியை ஓட்டியவர் சந்திரசேகர் (டெல்லி கணேஷ்) ஒரு மருத்துவர். அவர், கீதாவிற்கு அடைக்கலம் கொடுத்து, நோயை குணப்படுத்தி நல்ல பெண்ணாக மாற்றி, தன் இறந்த மகளின் நினைவாக கீதாவுக்கு ராணி என்று பெயர் வைத்து சொந்த மகளைப்போல் பார்த்துக்கொள்கிறார். அந்நிலையில், ராஜா (ஆனந்த் பாபு) ராணியை காதல் செய்ய, இருவருக்கும் சந்திரசேகர் முன்னிலையில் திருமணம் நடக்கிறது. பின்னர் ராஜாவும் ஒரு வன அதிகாரியாகிறான். சில மாதங்களில் அவர்களுக்கு ஓர் ஆண் குழந்தை பிறக்கிறது.  
என்றாவது தன் கீதா தன்னை வந்தடைவாள் என்ற நம்பிக்கை கொண்ட சேகர், தனது பள்ளித் தோழி பானுவின் காதலை நிராகரிக்கிறான்.  
ஒரு நாள், ராணி, அவளது குழந்தை, சந்திரசேகர் தொடர்வண்டியில் செல்லும் பொழுது, விபத்துக்குள்ளாகி பல பயணிகள் இறந்துவிடுகிறார்கள். அதில் ராணி காணாமல் போக, அவள் இறந்து விட்டதாக கருதுகிறார் சந்திரசேகர். பின்னர் என்னவானது என்பதே மீதிக் கதையாகும்.
# என் இதயராணி

## ஒலிப்பதிவு

இந்தத் திரைப்படத்தின் பின்னணி மற்றும் பாடல்களின் இசையை அமைத்தவர் எஸ். எஸ். விக்ரம். மேலும் பாடல்களின் வரிகளையும் அவர் எழுதினார்.
# என் இதயராணி

## ஒலிப்பதிவு

### பாடல்களின் பட்டியல்

1. ஹவுஸ்புல் ஹவுஸ்புல்
1. காலை மலர்ந்தது
1. இங்கே கற்ப பார்
1. ஆயிரம் ரசிகர்கள்
1. எத்தன கலர் டா மச்சி
1. பாம்புக்கு பல்லுல நஞ்சு
# சரண்ராஜ்

**சரண்ராஜ்** (Charan raj) இந்தியத் திரைப்பட நடிகராவார். இவர் திரைப்படங்களில் இயக்குநர், இசையமைப்பாளர் மற்றும் தயாரிப்பாளர் என பல்வேறு துறையில் தன் பங்களிப்பை செய்துள்ளார். தமிழ் உள்ளிட்ட தென்னிந்திய மொழி திரைப்படங்களில் அனைத்திலும் பங்களிப்பு செய்துள்ளார். ஜென்டில்மேன், *பிரதிகதனா,* *இந்தருடு சந்தருடு* மற்றும் *கர்தவ்யம்* போன்ற திரைப்படங்கள் சரண்ராஜ் நடிப்பில் வெளியான முக்கியமான திரைப்படங்கள். இவர் நடிகர் ரஜினிகாந்த்<nowiki/>துடன் இணைந்து நடித்த வெற்றித் திரைப்படங்களில் தர்மதுரை, பாட்ஷா, பாண்டியன் மற்றும் வீரா ஆகியவை குறிப்பிடத்தக்கன. இவர்தெலுங்கு, கன்னடம் மற்றும் மலையாள மொழித் திரைப்படங்களிலும் நடித்துள்ளார். கன்னடத் திரைப்படங்களில் கதாநாயகனாக நடித்துள்ளார். கன்னடத் திரைப்பட இயக்குநரான சித்தலிங்கய்யா இவரின் ஆசானாகவும் வழிகாட்டியாகவும் திகழ்ந்தார். இவரது மகன் தேஜ் சரண்ராஜ் 2017 ஆம் ஆண்டு வெளியான "லாலி லாலி ஆராரோ" படத்தில் கதாநாயகனாக அறிமுகமானார்.
# சரண்ராஜ்

## திரைப்படப் பணி

சரண்ராஜ் 1984 ஆம் ஆண்டு *தாலிய பாக்யா* என்ற படத்தில் அறிமுகமானார். இப்படத்தைத் தயாரித்த ஏ. எல். அப்பையா அவர்கள் தயாரித்த அனைத்துத் திரைப்படங்களிலும் இவர் நடித்துள்ளார். 1987 ஆம் ஆண்டு வெளியான நீதிக்குத் தண்டனை திரைப்படம் தமிழில் அவரின் முதல் திரைப்படமாகும். 1990 ஆம் ஆண்டு முதல் குணச்சித்திர வேடங்களில் நடிக்கத் துவங்கினார். அண்ணன் தங்கச்சி இவர் இயக்கிய முதல் திரைப்படமாகும். இப்படத்தை இவரே தயாரித்தார். 2005 ஆம் ஆண்டு இவர் இயக்குவதாக இருந்த "புதுசா இருக்கு" என்ற திரைப்படம் தயாரிப்பிலேயே நின்றுபோனது.
# சரண்ராஜ்

## சர்ச்சை

2014 ஆம் ஆண்டு சரண்ராஜ் ஆந்திர மாநிலத்திலுள்ள ஸ்ரீ வரசித்தி விநாயகர் கோயிலில் கைத்துப்பாக்கியுடன் நுழைந்ததாகக் குற்றம் சாட்டப்பட்டார்.
# சரண்ராஜ்

## திரைப்படத்துறை

### கன்னடம்

| 1983 | ஆஷா |  |
| --- | --- | --- |
| 1984 | தாலியா பாக்யா |  |
| 1985 | தாயியா கோன் |  |
| 1985 | மாருதி மகிமே |  |
| 1986 | ஆப்பிரிக்காதள்ளி ஷீலா |  |
| 1987 | இருதய பல்லவி |  |
| 1994 | கந்ததா குடி - பாகம் 2 |  |
| 1995 | சமரா |  |
| 1996 | தவரினா தொட்டிலு |  |
| 1996 | காட் பாதர் |  |
| 1996 | அன்னவரா மக்களு |  |
| 1997 | மகாபாரதா |  |
| 1997 | சிபிஐ துர்கா |  |
| 2000 | சூரப்பா |  |
| 2000 | பபிகளா லோகதல்லி |  |
| 2001 | மாபியா |  |
| 2002 | டாடி நம்பர் 1 |  |
| 2003 | ஸ்ரீ ரேணுகாதேவி |  |
| 2003 | ஒண்டகோண பா |  |
| 2005 | குட், பேட் அண்ட் அக்லி |  |
| 2005 | கடிபர் |  |
| 2006 | திருப்பதி |  |
| 2010 | மிஸ்டர். தீர்த்தா |  |
| 2011 | ஸ்வயம் கிருஷி |  |
| 2012 | சிக்கரி |  |
| 2013 | ராஜா கூலி |  |
| 2015 | ரதவரா | } |
# சரண்ராஜ்

## திரைப்படத்துறை

### தமிழ்

| 1987 | நீதிக்குத் தண்டனை |  |
| --- | --- | --- |
| 1988 | சக்கரைப் பந்தல் |  |
| 1988 | பூவும் புயலும் |  |
| 1988 | கழுகுமலை கள்ளன் |  |
| 1988 | நான் சொன்னதே சட்டம் |  |
| 1988 | சிகப்புத்தாலி |  |
| 1988 | அது அந்தக் காலம் |  |
| 1988 | காளிச்சரண் |  |
| 1988 | குற்றவாளி |  |
| 1989 | கருங்குயில் குன்றம் |  |
| 1989 | சட்டத்தின் மறுபக்கம் |  |
| 1989 | ராஜநடை |  |
| 1990 | பணக்காரன் |  |
| 1990 | அதிசய மனிதன் |  |
| 1990 | புது புது ராகங்கள் |  |
| 1990 | சீதா |  |
| 1991 | தர்மதுரை |  |
| 1991 | சிறைக் கதவுகள் |  |
| 1992 | பாண்டியன் |  |
| 1993 | வேடன் |  |
| 1993 | ஜென்டில்மேன் |  |
| 1993 | மணிக்குயில் |  |
| 1994 | வீரா |  |
| 1995 | பாட்ஷா |  |
| 1996 | நேதாஜி |  |
| 1997 | அரசியல் |  |
| 1999 | அண்ணன் தங்கச்சி |  |
| 1999 | எதிரும் புதிரும் |  |
| 2000 | பாளையத்து அம்மன் |  |
| 2000 | ராஜகாளியம்மன் |  |
| 2000 | நீ எந்தன் வானம் |  |
| 2004 | அரசாட்சி |  |
| 2004 | அருள் |  |
| 2005 | அயோத்யா |  |
| 2005 | ஜி |  |
| 2006 | ஆச்சார்யா |  |
| 2007 | நம் நாடு |  |
| 2007 | ஒரு பொண்ணு ஒரு பையன் |  |
| 2007 | வேல் |  |
| 2008 | கி.மு |  |
| 2008 | தோட்டா | } |
# சரண்ராஜ்

## திரைப்படத்துறை

### தெலுங்கு

| 1986 | பிரதிகட்டனா |  |
| --- | --- | --- |
| 1987 | ஆரண்யகாண்ட |  |
| 1987 | அமெரிக்கா அப்பாயி |  |
| 1987 | டோங்கா மொகுடு |  |
| 1987 | ஸ்வயம் க்ருஷி |  |
| 1987 | இந்திருடு சந்துருடு |  |
| 1990 | மா இன்டி கதா |  |
| 1991 | சூர்யா இ.பி.எஸ் |  |
| 1991 | கர்தவ்யம் |  |
| 1993 | ஆஷாயம் |  |
| 1993 | காயம் |  |
| 1994 | ஹலோ பிரதர் |  |
| 1994 | பல்நடி பௌருஷம் |  |
| 1994 | போலீஸ் பிரதர்ஸ் |  |
| 1995 | சிலகபாச்சா காபுரம் |  |
| 1997 | பெடடன்னய்யா |  |
| 1997 | எகிரெ பாவுரமா |  |
| 1998 | ராணா |  |
| 1998 | சூரியூடு |  |
| 2000 | வம்சகோதரக்குடு |  |
| 2000 | அடவி சுக்கா |  |
| 2001 | அம்மா நாகம்மா |  |
| 2005 | நா அல்லுடு |  |
| 2005 | அத்தடு |  |
| 2006 | அசதியுடு |  |
| 2009 | கரண்ட் |  |
| 2010 | எம் பில்லோ எம் பில்லடோ |  |
| 2010 | கொமரம் புலி |  |
| 2012 | யதார்த்த பிரேம கதா |  |
| 2012 | அதிநாயக்குடு |  |
| 2014 | பைசா | } |
# சரண்ராஜ்

## திரைப்படத்துறை

### இந்தி

| 1987 | பிரதிகாட் |  |
| --- | --- | --- |
| 1987 | குட்ரட் கா கானூன் |  |
| 1991 | பூல் பானே ஆங்கரே |  |
| 1991 | ஹப்டா பந்த் |  |
| 1992 | போலீஸ் ஆர் முஜ்ரிம் |  |
| 1994 | தேஜஸ்வினி |  |
| 1996 | மாபியா |  |
| 2001 | ஹசன் கே லூடெரே | } |
# சரண்ராஜ்

## திரைப்படத்துறை

### ஒடிசா

- ஜா தேவி சர்வா பூதேஷு (1989)
# சரண்ராஜ்

## திரைப்படத்துறை

### மலையாளம்

- ஒலியம்புகள் (1990)
- லெலாம் (1997)
- ரெட் இந்தியன்ஸ் (2001)
- போக்கிரி ராஜா (2010)
# வார்ப்புரு:PD-notice/doc

## Usage

This template should be placed at the end of a citation if the article incorporates text from that source that is not under copyright and there is no source specific template listed in :Category:Attribution templates.
# வார்ப்புரு:PD-notice/doc

## Example

:<code></code>  
This would display as  
:...article text.  
...and in the references section as
# நிகாப்

**நிகாப்** என்பது சில இசுலாமிய பெண்கள் அணியும் முகத்திரைகளில் ஒன்றாகும். பெரும்பான்மையான இசுலாமிய மதபோதகர்கள் இசுலாம் சமயத்தில் முகத்திரைக் கட்டாயப்படுத்தப்படவில்லை எனத் தெரிவிக்கின்ற போதிலும் சில மதபோதகர்கள் குறிப்பாக சலாபிய நெறியைப் பின்பற்றுபவர்கள் பெண்கள் பொது இடங்களில் முகத்திரை கண்டிப்பாக அணிய வேண்டும் எனக் குறிப்பிடுகிறார்கள். முகத்திரை அணியும் இசுலாமியப் பெண்கள் தங்கள் உறவினரல்லாத வேற்று ஆடவரைச் சந்திக்கும் தருணங்களில் அல்லது பொது இடங்களில் இதை அணிகின்றனர்.  
முகத்திரை அணியும் வழக்கம் இசுலாமியத் தோற்றத்தின் முன்பே அரபு கலாச்சாரத்தில் கடைபிடிக்கப்பட்டது. கலாச்சாரப்படி சவுதி அராபியாவின் நஜித் எனும் இடத்திலிருந்து பரவிய முகத்திரைக் கலாச்சாரம் சலாபிய அடிப்படைவாதத்தின் மூலம் பல இசுலாமிய நாடுகளில் பரவியது.  
இன்று நிகாப் முகத்திரை அராபியத் தீபகற்பத்திலுள்ள அராபிய நாடுகளில் பரவலாகப் பயன்படுத்தப்படுகிறது. அராபிய நாடுகளல்லாத இசுலாமிய நாடுகளிலும் இக்கலாச்சாரம் மெல்ல மெல்ல பரவி வருகிறது. சோமாலியா, சிரியா, பாக்கித்தான், வங்காளதேசம் போன்ற இசுலாமிய நாடுகளில் சிறு அளவிலான இசுலாமியர்கள் நிகாப் முகத்திரை அணிகின்றனர். மேலும் இசுலாமிய சிறுபான்மையைக் கொண்ட இந்தியா, ஐரோப்பிய நாடுகள் போன்றவற்றிலும் நிகாப் முகத்திரை அணியப்படுகிறது.  
நிகாப் எனும் சொல்லும் புர்கா எனும் உடையின் சொல்லும் சில இடங்களில் ஒரே அர்த்தத்தை கொடுப்பதற்காக பயன்படுத்தப்படுகிறது. எனினும் நிகாபில் கண்கள் தவிர முகத்தின் ஏனைய பகுதிகள் மூடப்படுகிறது. புர்காவிலோ தலை முதல் கால் வரை உடல் முழுமையாக மூடப்பட்டு வலை போன்ற திரையினூடாக மட்டுமே பார்க்க அனுமதிக்கப்படுகிறது.
# நிகாப்

## இஸ்லாம் சமயத்தில் முகத்திரை

பல இசுலாமிய அறிஞர்கள் பெண்கள் முகத்திரை அணிவது இசுலாமிய சமயத்தில் கட்டாயப்படுத்தப்படவில்லை என்கின்றனர். எனினும் சில சலாபிய அறிஞர்கள் முகத்திரை அணிவது தீவிரமாகக் கடைபிடிக்க வேண்டிய இசுலாமிய கடமை எனக் கூறுகின்றனர்.
# நிகாப்

## குற்றச்சாட்டுகளும் தடைகளும்

நிகாப் முகத்திரை அணிதல் ஐரோப்பிய நாடுகளில் பெரும் சர்ச்சைக்கு உள்ளான விடயமாக உள்ளது. முக்கியமாக பிரான்சில் இது பெரும் விவாதத்துக்கிடமான தடையாக உள்ளது. பிரான்சில் குறிப்பாக நிகாப் முகத்திரை என்றில்லாமல் சகல மத (கிறித்தவம், யூதம், இசுலாமியம் மற்றும் ஏனைய மதங்கள்) அடையாளங்களும் பொது இடங்களில் தடை செய்யப்பட்டுள்ளன.  
2004ம் ஆண்டில் பிரான்சிய நாடாளுமன்றத்தில் மத சின்னங்களைப் பொது கல்வி கூடங்களில் அணிவதைக் கட்டுப்படுத்தும் சட்டம் ஒன்று நிறைவேற்றப்பட்டது. இச்சட்டம் பிரான்சின் அனைத்து கல்வி நிலையங்களிலும் மதத்தை வெளிப்படையாக பறைசாற்றும் விதத்தில் மத சின்னங்கள் அணிவதை தடை செய்தது. பிரான்சிய கல்விக் கூடங்களில் கல்வி பயிலும் பல்வேறு நாடுகளைச் சேர்ந்த இசுலாமியரல்லாத பிறர் முக்காடு அணிவதன் காரணம் அறியாமை மற்றும் அசௌகரியமாக உணர்ந்த காரணங்களாலும் அதனால் நிகழ்ந்த தகராறுகளினாலும் பிரான்சில் மத சார்பற்ற நடுநிலைமையைப் பேணும் ஸ்டேசி ஆணைக்குழு இச்சட்டத்தை பரிந்துரைத்தது. , மாண்டெரிவில் நிக்காப் அணிந்த ஒரு பெண் ]]பிரான்சில் இயற்றப்பட்ட மத சின்னத் தடைச் சட்ட்ம் அனைத்து மதத்தினருக்கும் பொதுவானதாகவிருந்தாலும் அச்சட்டம் இசுலாமியர்கள் மேல் ஏற்படுத்திய தாக்கம் தொடர்பாகவே பல சர்வதேச விவாதங்கள் நடந்தன. காரணம் ஐரோப்பிய நாடுகளில் குறிப்பாக பிரன்சில் அதிகரித்து வரும் இசுலாமிய சனத்தொகை அதிகரிப்பாகும்.  
2010 ஜூலை மாதத்தில் பிரான்சின் சட்டப் பேரவை பொது இடங்களில் முகத்திரை அணிவதற்கான தடை சட்டத்தைக் கொண்டு வந்தது. இதன் மூலம் பொது இடங்களில் முகத்திரை அணிய முற்றாகத் தடை விதிக்கப்பட்டது. சட்டத்தை மீறுபவர்களுக்கு 150 யூரோக்கள் அபராதம் விதிக்கப்பட்டது. மேலும் எவராயினும் பெண்களைக் கட்டாயப்படுத்தி முகத்திரை அணியச் செய்தமை கண்டுபிடிக்கப்பட்டால் அவருக்கு இரண்டு வருட சிறை தண்டணையும் 60,000 யூரோக்கள் அபராதமும் விதிக்கப்படுகிறது.  
பிரான்சின் அப்போதைய அதிபர் நிக்கோலா சர்கோசி என வெளிப்படையாகத் தெரிவித்தார். மேலும் சர்கோசி இச்சட்டம் இசுலாமியர்களை பிரான்சிய சமுதாயத்தில் இணைப்பதோடு பெண்களுக்கு சம உரிமையும் கொடுக்கும் எனவும் தெரிவித்தார்.  
அக்டோபர் 2008ல் மனித உரிமைகளுக்கான ஐக்கிய நாடுகள் மன்றம் இத்தடை பற்றி குறிப்பிடும் போது பிரான்சின் தடை பெண்களின் மத உரிமைகளில் தலையிடுகிறது என்றும் பெண்கள் வீட்டினுள்ளேயே முடங்கிக் கிடக்கும் வழிவகைகளை இச்சட்டம் ஏற்படுத்தும் என்றும் குறிப்பிட்டது.
# நிகாப்

## பாணிகள்

உலகெங்கிலும் பல்வேறு பாணியில் நிகாப் மற்றும் ஏனைய முகத்திரைகள் இசுலாமியப் பெண்களால் அணியப்படுகின்றன. அவற்றில் அதிகமாக அரை நிகாப் முகத்திரை மற்றும் முழு நிகாப் முகத்திரை ஆகியன அணியப்படுகின்றது.  
அரை நிகாப் முகத்திரை எளிய துணியினாலான மீள் திறன் கொண்ட பட்டை அல்லது நாடாக் கொண்டிருக்கும். இது முகத்தைச் சுற்றி அணியப்படுகிறது. பொதுவாக இவ்வரை நிகாப் கண்கள் மற்றும் நெற்றியின் ஒரு பகுதி தெரியும் வகையில் தைக்கப்பட்டிருக்கிறது.  
முழு நிகாப் முகத்திரை முகத்தை முழுமையாக மூடும் வகையில் அமைக்கப்பட்டருக்கும். நெற்றியைச் சுற்றி அணியும் வகையில் இழுபடும் தன்மையுடைய பட்டையுடன் நீளமான மற்றும் அகலமான துணி கண்கள் தவிர்த்து முகத்தை மறைக்கும் வகையில் அமைந்திருக்கும். அநேக முழு நிகாப் முகத்திரைகள் இழுபடும் பட்டையோடு இரண்டு அல்லது அதற்கு அதிகமான துணிகள் செங்குத்தாக இணைக்கப்பட்டிருக்கும். இது கண்களை மறைக்கும் நோக்கில் அமைக்கப்பட்டிருக்கும். அவசியமான போது கண்களை மறைத்துக் கொள்ளலாம். கண்களுக்கும் திரையிட்டு நிகாப் அணிந்திருக்கையில் ஒரு பெண்ணை பார்க்கும் ஒருவருக்கு அப்பெண்ணின் கண்கள் தெரியாது என்பதோடு அப்பெண் மெல்லிய துணியின் ஊடாகவே பார்க்கும் வகையில் முழு நிகாப் முகத்திரை அமைந்துள்ளது.  
ஆப்கான் பாணி புர்க்கா உடை குறைவாக அணியப்பட்டாலும் குறிப்பிடத்தக்க நிகாப் வகைகளில் ஒன்றாகும். இவ்வுடை தலை முதல் கால் வரை உடலை முழுமையாக மூடும் வகையில் முகப்பகுதியில் கொக்கிப் பின்னல் கொண்டு அமைக்கப்பட்டிருக்கும். பாக் சடோர் எனும் பாகித்தானின் புதிய பாணி உடை பெரிய முக்கோண வடிவிலான கழுத்துக்குட்டையுடன் அமைந்திருக்கும்.
# நிகாப்

## வெவ்வேறு நாடுகளில் நிகாப்

### எகிப்து

எகிப்தில் நிகாப் முகத்திரை நீண்ட மற்றும் சிக்கலான வரலாற்றைக் கொண்டிருக்கிறது. எகிப்தின் முக்கிய இசுலாமிய பாடசாலை மற்றும் உலகின் முன்னணி சுன்னி பிரிவு இசுலாமிய பாடசாலைகளில் ஒன்றான அல் அசாரில் வகுப்பறை மற்றும் ஓய்வறைகளில் நிகாப் முகத்திரை அணியத் தடை விதிக்கப்பட்டுள்ளது.
# நிகாப்

## வெவ்வேறு நாடுகளில் நிகாப்

### ஈரான்

இசுலாமிய சமய வருகை முதல் குவாஜர் வம்ச முடிவு வரை கலாச்சார ரீதியாகத் தென் ஈரானில் நிகாப் அணியப்பட்டு வந்துள்ளது. ஈரானின் பிரதேச வாரியாக நிகாப் முகத்திரை பல்வேறு வகைகளைக் கொண்டிருந்தது. இசுலாமிய சமய வருகைக்கு முன்பிருந்தே ஈரானியப் பெண்கள் முக்காடு அணிந்து வந்துள்ளனர்.  
20ம் நூற்றாண்டு ஆட்சியாளர் ரேசா ஷா தனது நவீனமயப்படுத்தல் கொள்கைக்கு தடையாகவிருப்பதாக எண்ணி 1936ல் அனைத்து வகையான முகத்திரைகளுக்கும் தடையுத்தரவு இட்டார். சட்டத்தை மீறிய பெண்களின் முகத்திரையை வலுக்கட்டாயமாக அகற்ற காவல்துறையினருக்கு உத்தரவிடப்பட்டது. இத்தடைச் சட்டம் பெண்கள் கண்டிப்பாக முகத்திரை அணிய வேண்டும் என்று நம்பிக் கொண்டிருந்த இசுலாமிய மத போதகர்களை சினம் கொள்ளச் செய்தது. இச்சட்டத்தை எதிர்த்து பல பெண்கள் மசுகத்திலுள்ள கோர்சாத் பள்ளிவாசலில் தங்கள் முகத்திற்கு திரையிட்டு ஆர்ப்பாட்டம் செய்தனர்.  
1941-1979 வரையிலான காலப்பகுதியில் ஈரான் அரசால் முகத்திரை அணிவது சட்டத்திற்கு புறம்பானதல்ல என்று குறிப்பிடப்பட்டாலும் அது பிற்போக்குத்தனமானது எனப் பரவலாக அரசால் கருதப்பட்டது. இதனால் இக்காலப்பகுதியில் நிகாப் முகத்திரை அணிவது பெரிதும் குறைந்ததோடு தீவிர இசுலாமிய பெண்கள் கூட முக்காடு மட்டுமே அணிந்தனர். பெரிய நட்சத்திர விடுதிகள் நிகாப் முகத்திரை அணிந்த பெண்களை உள்ளே அனுமதிக்கவில்லை. பள்ளிக் கூடங்கள் மற்றும் பல்கலை கழகங்களில் முக்காடு ஏற்றுக்கொள்ளப்பட்டாலும் நிகாப் முகத்திரை தடை செய்யப்பட்டது.  
இசுலாமியக் குடியரசின் நிறுவலின் பின் நிகாப் தடை சட்டமாக்கப்படவில்லை.
# எல். வி. பிரசாத்

**எல். வி. பிரசாத்** (*L. V. Prasad*) என்று பிரபலமாக அறியப்பட்ட லக்ஷ்மி வரப்பிரசாத ராவ் (17 ஜனவரி 1908 - 22 ஜூன் 1994) ஒரு இந்திய திரைப்பட தயாரிப்பாளர், நடிகர், இயக்குநர், ஒளிப்பதிவாளர் மற்றும் தொழிலதிபர் ஆவார். இவர் இந்திய சினிமாவின் முன்னோடிகளில் ஒருவராக இருந்தார். மேலும், 1980இல், இந்தியாவில் திரைப்படங்களுக்கு வழங்கப்படும் மிக உயர்ந்த விருதான தாதாசாஹேப் பால்கே விருது பெற்றவர். ஆந்திரத் திரைப்படத்துறையில் அவரது பங்களிப்பிற்காக ரகுபதி வெங்கையா விருது வழங்கப்பட்டது. இவர் பிரசாத் குழுமத்தின் நிறுவனராவார். இதில் *பிரசாத் ஆர்ட் பிக்சர்ஸ்* *பிரசாத் ஸ்டுடியோஸ்*, *பிரசாத்ஸ் ஐமேக்ஸ்* மற்றும் எல்.வி. பிரசாத் கண் நிறுவனம் ஆகியவை இதில் அடங்கும். 1980 ல் புது தில்லியில் நடைபெற்ற 27 வது தேசிய திரைப்பட விருதுகள் தேர்வுக் குழுவின் தலைவராக *எல்.வி. பிரசாத்* இருந்தார்.
# எல். வி. பிரசாத்

## ஆரம்ப வாழ்க்கை

அக்கினேனி லட்சுமி வர பிரசாத் ராவ் 1908 ஆம் ஆண்டு ஜனவரி மாதம் 17 ஆம் தேதி ஆந்திராவில் உள்ள ஏலூரு வட்டத்தில் உள்ள சோமவாரப்பாடு என்ற ஒரு சிறிய கிராமத்தில் அக்கினேனி ஸ்ரீராமுலுக்கும் அக்கினேனி பசவம்மாவிற்கும் இரண்டாவது மகனாகப் பிறந்தார். இவரது குடும்பம் விவசாயத்தில் ஈடுபட்டிருந்தது, பிரசாத் மிகவும் செல்லமான வளர்க்கப்பட்டார், சிறு வயதில் புத்திசாலியாகவும், படிப்பில் ஆர்வமில்லாமலும் இருந்தார்.
# எல். வி. பிரசாத்

## விருது மற்றும் அங்கீகாரம்

1924 ஆம் ஆண்டில் தனது 17 வது வயதில் அவர் தாய்வழி மாமாவின் மகள் சவுந்தர்யா மனோகரம்மாவை மணந்தார். அவர்களுக்கு ஒரு பெண் குழந்தை பிறந்தார். பிரசாத்தின் தந்தை பெருமளவில் கடன் வாங்கியதால், நொடித்துப் போனதாக அறிவிக்க வேண்டிய கட்டாயத்தில் இருந்தார், அந்த சமயத்தில் பிரசாத் சினிமா வாழ்க்கையை ஈடுபட்டார். அவர் 1981 ஆம் ஆண்டு முதல் 3 ஜனவரி வரை 8 வது சர்வதேச திரைப்பட விழாவில் இந்திய *பனோரமா* பிரிவின் அகில இந்திய தேர்வுக் குழுவின் தலைவராக இருந்தார்.  
பிரசாத் 1981 ஆம் ஆண்டு நவம்பர் மாதம் சென்னை சிறுவர் திரைப்பட விழாவில் சர்வதேச *ஜூரி*களில் தலைவராக இருந்தார். அவர் 1982-83 ஆம் ஆண்டிற்கான தென்னிந்திய திரைப்பட சம்மேளனத்தின் தலைவராக தேர்ந்தெடுக்கப்பட்டார். 1980 அக்டோபர் முதல் பிப்ரவரி 1987 வரை திரைப்படத் தணிக்கை வாரியத்தின் உறுப்பினராக இருந்தார். எல். வி. பிரசாத், திரைப்பட அரங்க உரிமையாளர்களின் தலைவராக இருந்தார். 2006 ஆம் ஆண்டில் இந்திய அரசு இவரது நினைவை போற்றும் வகையில் அஞ்சல் அட்டை முத்திரை வெளியிட்டது.
# எல். வி. பிரசாத்

## தொழில்

இந்தியத் திரைப்படத்துறையின் மூன்று வெவ்வேறு மொழிகளில் வெளியான முதல் பேசும் படங்களான *ஆலம் ஆரா* (இந்தி), *பக்த பிரகலாதா* (தெலுங்கு) மற்றும் *காளிதாஸ்* (தமிழ்) போன்ற படங்களில் பிரசாத் நடித்துள்ளார்.
# எல். வி. பிரசாத்

## பங்களித்த திரைப்படங்கள்

### இயக்கிய தமிழ்த் திரைப்படங்கள்

1. மனோகரா
1. மங்கையர் திலகம்
1. பூங்கோதை
1. இருவர் உள்ளம்
1. ராணி
1. கல்யாணம் பண்ணிப்பார்
1. மிஸ்ஸியம்மா
1. பாக்யவதி
1. கடன் வாங்கி கல்யாணம்
1. தாயில்லா பிள்ளை
# எல். வி. பிரசாத்

## பங்களித்த திரைப்படங்கள்

### தயாரித்த தமிழ்த் திரைப்படங்கள்

1. இதயக்கமலம்
1. பிரியாவிடை
# எல். வி. பிரசாத்

## பங்களித்த திரைப்படங்கள்

### நடித்த தமிழ்த் திரைப்படங்கள்

1. காளிதாஸ்
# காதலே என் காதலே

**காதலே என் காதலே** (Kadhale en kadhale) 2006 ஆம் ஆண்டு அறிமுக இயக்குநர் பி.சி.சேகர் இயக்கத்தில், நவீன் மற்றும் ஸ்ருதா கீர்த்தி நடிப்பில், பிரயோக் இசையில் வெளியான தமிழ் திரைப்படம். இத்திரைப்படம் 2006 ஆம் ஆண்டிற்கான பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது பெற்றது.
# காதலே என் காதலே

## கதைச்சுருக்கம்

ராஜிவ் (நவீன்) பணக்கார தம்பதிகளின் (ராமகிருஷ்ணா மற்றும் சித்ரா செனாய்) மகன். அங்குள்ள கல்லூரியில் சேரும் அவர்களது குடும்ப நண்பரின் மகள் கிருத்திகா (ரோமா அஸ்ராணி) ராஜீவின் வீட்டில் வந்து தங்குகிறாள். கல்லூரியில் ராஜிவ், பிரகதியைக் (ஸ்ருதா கீர்த்தி) காதலிக்கிறான். கிருத்திகா கல்லூரி விடுதியில் சென்று தங்குகிறாள். அவளுக்கு உடல்நிலை சரியில்லாதபோது அவளை அக்கறையுடன் கவனித்துக் கொள்ளும் ராஜீவைக் காதலிக்கத் தொடங்குகிறாள் கிருத்திகா. ஆனால் ராஜிவ் பிரகதியின் நட்பால் கவரப்படுகிறான். தன் காதலை பிரகதியிடம் சொல்லத் தயங்கும் ராஜிவ் அதை கிருத்திகாவிடம் மனம்விட்டுக் கூறுகிறான். இதைக்கேட்டு கிருத்திகா மனமுடைகிறாள். கல்லூரி இறுதிநாளில் ராஜிவ் பிரகதியிடம் தன் காதலைச் சொல்கிறான். ஆனால் பிரகதி அவன் காதலை ஏற்க மறுக்கிறாள்.  
சிங்கப்பூரில் வேலை கிடைப்பதால் அங்கு செல்கிறான் ராஜிவ். மீண்டும் இந்தியா திரும்பும் ராஜிவிற்கு அமெரிக்காவில் வேலை கிடைக்கிறது. அமெரிக்கா செல்வதற்கு முன் அவனுக்குத் திருமணம் செய்ய முடிவெடுக்கும் பெற்றோர் அவனைப் பெண் பார்க்க அழைத்துச் செல்கின்றனர். அவனது முன்னாள் காதலி பிரகதியே அந்தப் பெண். அவளைத் திருமணத்தை மறுக்கிறான் ராஜிவ். அவன் காதலை புறக்கணித்ததற்காக ராஜிவிடம் மன்னிப்பு கேட்கிறாள் பிரகதி.  
இதனால் மனம் மாறும் ராஜிவ் பிரகதியைத் திருமணம் செய்ய சம்மதிக்கிறான். இருவருக்கும் நிச்சயதார்த்தம் செய்ய முடிவாகிறது. ராஜிவின் மீதான தன் காதலை தெரிவிக்காமல் கிருத்திகா, தான் மகிழ்ச்சியாக இருப்பதாகக் காட்டிக்கொள்கிறாள். கிருத்திகாவின் காதலைப் பற்றி அறியும் பிரகதி, அதைப் பற்றி ராஜிவிடம் சொல்கிறாள். ராஜிவ் - கிருத்திகா திருமணம் செய்துகொள்ள தன் காதலைத் தியாகம் செய்கிறாள்.
# காதலே என் காதலே

## நடிகர்கள்

- நவீன் - ராஜிவ்
- ஸ்ருதா கீர்த்தி - பிரகதி
- ரோமா அஸ்ராணி - கிருத்திகா
- ராமகிருஷ்ணா - ராஜிவ் தந்தை
- சித்ரா செனாய் - ராஜிவ் தாய்
- அவினாஷ் - மகேந்திரன்
- விஜயலட்சுமி - ஷாலினி
- ஜிஜு - ஜிஜு
- ரவிராஜ் - சுந்தரம்
- சதிஷ்
- கே. அஜய்
- சங்கர்
- சோனியா
- பேபி தீபிகா